รัฐบาลไทย-ข่าวทำเนียบรัฐบาล-คปภ. ลงพื้นที่ให้ความช่วยเหลือด้านประกันภัย กรณีเพลิงไหม้ “ย่านการค้าสำเพ็ง”
วันอังคารที่ 28 มิถุนายน 2565
คปภ. ลงพื้นที่ให้ความช่วยเหลือด้านประกันภัย กรณีเพลิงไหม้ “ย่านการค้าสําเพ็ง”
ร้านค้าอาคารพาณิชย์หลังข้างเคียงทําประกันคุ้มครองทรัพย์สิน ทุนประกันกว่า 11 ลบ. ส่วนร้านค้าต้นเพลิง ตรวจสอบเบื้องต้นไม่ได้ทําประกันภัยไว้แต่อย่างใด ด้านเลขาธิการ คปภ. เชิญชวนผู้ประกอบร้านค้าให้ความสําคัญทําประกันอัคคีภัยเพื่อนําระบบประกันภัยเยียวยา
•เผยร้านค้าอาคารพาณิชย์หลังข้างเคียงทําประกันคุ้มครองทรัพย์สินทุนประกันกว่า11ล้านบาทส่วนร้านค้าต้นเพลิงตรวจสอบเบื้องต้นไม่ได้ทําประกันภัยไว้แต่อย่างใดด้านเลขาธิการคปภ.เชิญชวนผู้ประกอบร้านค้าให้ความสําคัญทําประกันอัคคีภัยเพื่อนําระบบประกันภัยเยียวยาความสูญเสียต่างๆที่เกิดขึ้นอย่างมีประสิทธิภาพและครบวงจร
ดร.สุทธิพลทวีชัยการเลขาธิการคณะกรรมการกํากับและส่งเสริมการประกอบธุรกิจประกันภัย(เลขาธิการคปภ.)เปิดเผยว่าจากกรณีเกิดเหตุเพลิงไหม้บ้านเรือนประชาชนย่านการค้าสําเพ็งบริเวณแยกคิคูยาถนนราชวงศ์แขวงจักรวรรดิเขตสัมพันธวงศ์กรุงเทพมหานครซึ่งเป็นอาคารพาณิชย์3ชั้นประกอบธุรกิจจําหน่ายอุปกรณ์พลาสติกพีวีซีและกล่องกระดาษและเพลิงได้ลุกไหม้ไปยังอาคารพาณิชย์ข้างเคียงอีก5คูหาส่วนสาเหตุการเกิดเพลิงไหม้ครั้งนี้คาดว่ามาจากหม้อแปลงไฟฟ้าริมถนนที่มีสภาพเก่าเกิดการระเบิดทําให้เกิดเปลวไฟลุกลามไปยังอาคารพาณิชย์ดังกล่าวและจากเหตุในครั้งนี้มีผู้เสียชีวิตจํานวน2รายมีผู้ได้รับบาดเจ็บจํานวน11รายเหตุเกิดเมื่อวันที่26มิถุนายน2565เบื้องต้นได้สั่งการให้สายคุ้มครองสิทธิประโยชน์และสํานักงานคปภ.เขตท่าพระเร่งให้การช่วยเหลือและสํารวจความเสียหายอย่างเร่งด่วนผ่านPlatformการรายงานข้อมูลกรณีอุบัติภัยกลุ่มหรือรายใหญ่ด้วยระบบอิเล็กทรอนิกส์โดยสํานักงานคปภ.เขตท่าพระได้ลงพื้นที่เพื่ออํานวยความสะดวกด้านการประกันภัยให้กับผู้ได้รับความเสียหายจากเหตุการณ์เพลิงไหม้ครั้งนี้อย่างใกล้ชิดแล้วทั้งนี้ได้รับรายงานจากสํานักงานคปภ.เขตท่าพระว่าจากการลงพื้นที่และตรวจสอบด้านการทําประกันภัยกรณีความเสียหายต่อชีวิตร่างกายอนามัยโดยเบื้องต้นพบว่าเหตุเพลิงไหม้ครั้งนี้มีผู้เสียชีวิตในที่เกิดเหตุจํานวน2รายซึ่งเป็นลูกจ้างของร้านราชวงศ์รุ่งเรืองจํากัดโดยสํานักงานคปภ.เขตท่าพระได้เร่งตรวจสอบว่าทั้ง2รายมีการทําประกันชีวิตหรือประกันภัยอุบัติเหตุส่วนบุคคลไว้กับบริษัทประกันภัยหรือไม่ในส่วนของผู้บาดเจ็บทั้ง11รายสํานักงานคปภ.เขตท่าพระได้ประสานส่วนราชการที่เกี่ยวข้องเพื่อเร่งตรวจสอบรายชื่อว่ามีการทําประกันภัยอุบัติเหตุส่วนบุคคลไว้หรือไม่หากมีการทําประกันภัยจะแจ้งสิทธิประโยชน์ด้านประกันภัยให้ผู้บาดเจ็บได้ทราบต่อไป
สําหรับความเสียหายต่อทรัพย์สินจากกรณีเพลิงไหม้ครั้งนี้ตรวจสอบพบว่ามีอาคารพาณิชย์ได้รับความเสียหายจํานวน6อาคารและรถยนต์ที่จอดบริเวณนั้นได้รับความเสียหาย2คันได้แก่
1.ร้านราชวงศ์รุ่งเรืองจํากัดซึ่งตั้งอยู่เลขที่157ถนนราชวงศ์แขวงจักรวรรดิเขตสัมพันธวงศ์กรุงเทพฯโดยมีนายสุรชาติกิตติฤดีกุลเป็นผู้เช่าอาคารและประกอบธุรกิจขายอุปกรณ์พลาสติกพีวีซีและกล่องกระดาษทั้งนี้นายสุรชาติให้ข้อมูลเบื้องต้นแล้วว่าร้านค้าที่ถูกเพลิงไหม้ไม่ได้ทําประกันภัยคุ้มครองทรัพย์สินแต่อย่างใด
2.อาคารพาณิชย์เลขที่158-159ถนนราชวงศ์แขวงจักรวรรดิเขตสัมพันธวงศ์โดยมีนายอารยันนารูลาเป็นเจ้าของได้ทําประกันภัยคุ้มครองทรัพย์สินซึ่งเป็นอาคารพาณิชย์ไว้กับบริษัทอยุธยาอลิอันซ์ประกันภัยจํากัด(มหาชน)เริ่มความคุ้มครองวันที่19มีนาคม2565สิ้นสุดความคุ้มครองวันที่19มีนาคม2566โดยกรมธรรม์ให้ความคุ้มครองตัวอาคาร(ไม่รวมรากฐานของสิ่งปลูกสร้าง)รวมส่วนปรับปรุงต่อเติมอาคารเฟอร์นิเจอร์และเครื่องตกแต่งติดตั้งตรึงตราทุนประกันภัย5,200,000บาทคุ้มครองค่าเช่าและ/หรือคุ้มครองค่าใช้จ่ายต่างๆสําหรับค่าเช่าอาคารเดือนละไม่เกิน500,000บาทระยะเวลาการชดใช้ไม่เกิน12เดือนทุนประกันภัยในส่วนนี้เป็นเงิน6,000,000บาทรวมทุนประกันภัยทั้งสิ้น11,200,000บาททั้งนี้สํานักงานคปภ.เขตท่าพระได้ประสานบริษัทประกันภัยลงพื้นที่เกิดเหตุและตรวจสอบความเสียหายเป็นที่เรียบร้อย
3.รถยนต์ฮอนด้าแจ๊สทะเบียนษษ1179กทได้รับความเสียหายสิ้นเชิงตรวจสอบพบว่ารถยนต์คันดังกล่าวทําประกันภัยรถยนต์ไว้กับบริษัทสินมั่นคงประกันภัยจํากัด(มหาชน)เริ่มความคุ้มครองวันที่19เมษายน2565สิ้นสุดความคุ้มครองวันที่19เมษายน2566โดยบริษัทฯยังคงมีหน้าที่ชดใช้ค่าสินไหมทดแทนตามเงื่อนไขในกรมธรรม์ประกันภัย
ทั้งนี้สํานักงานคปภ.เขตท่าพระจะเร่งตรวจสอบการทําประกันภัยของอาคารพาณิชย์ที่เหลือและรถยนต์อีก1คันว่ามีการทําประกันภัยไว้กับบริษัทประกันภัยด้วยหรือไม่หากตรวจสอบพบจะเร่งแจ้งสิทธิประโยชน์ด้านประกันภัยให้เจ้าของทรัพย์สินได้ทราบต่อไป“สํานักงานคปภ.ขอแสดงความเสียใจกับครอบครัวผู้เสียชีวิตและบาดเจ็บรวมถึงผู้ประกอบการที่ประสบเหตุเพลิงไหม้ในครั้งนี้แต่เหตุการณ์ที่ไม่คาดคิดเช่นนี้เกิดขึ้นได้ทุกเวลาและทุกสถานที่จึงฝากเตือนมายังผู้ประกอบการร้านค้าควรให้ความสําคัญกับการทําประกันภัยอัคคีภัยหรือการประกันความเสี่ยงภัยทรัพย์สินภายในสถานประกอบการรวมทั้งการทําประกันภัยธุรกิจหยุดชะงักที่ให้ความคุ้มครองค่าใช้จ่ายต่างๆจากกรณีที่ไม่สามารถประกอบธุรกิจได้ตามระยะเวลาและรายได้ที่ขาดหายไปในระหว่างที่กําลังซ่อมแซมรวมถึงการประกันภัยความรับผิดต่อบุคคลภายนอกที่ให้ความคุ้มครองกรณีที่ผู้ประกอบการมีความรับผิดต้องชดใช้ค่าเสียหายแก่บุคคลอื่นเพื่อที่ระบบประกันภัยจะได้เข้ามาช่วยบริหารความเสี่ยงและเยียวยาความสูญเสียต่างๆที่เกิดขึ้นได้อย่างมีประสิทธิภาพและครบวงจรโดยสํานักงานคปภ.จะเร่งรัดให้มีการเยียวยาด้านประกันภัยเพื่อบรรเทาความสูญเสียและความเดือดร้อนอย่างเต็มที่ทั้งนี้หากมีข้อสงสัยด้านประกันภัยสามารถสอบถามเพิ่มเติมได้ที่สายด่วนคปภ. 1186หรือLine Chatbot@Oicconnectข้อมูลอัตโนมัติ24ชั่วโมง”เลขาธิการคปภ.กล่าวในตอนท้าย